นฤมล เผย นายกฯ ห่วง ขอ ปชช.เดินทางปลอดภัย อย่าลืม ป้องกันโควิด-19 
โฆษกรัฐบาล เผย นายกฯ ห่วง ปชช.เดินทางขอให้ปลอดภัย เนื่องในวันงดดื่มสุราแห่งชาติ 6 ก.ค. 2563 พร้อมมอบคำขวัญ สุรา พาคิดน้อย ด้อยความปลอดภัย ย้ำอย่าลืม ป้องกันตัวเองจากโควิด-19วันที่ 6 ก.ค. ศาสตราจารย์ นฤมล ภิญโญสินวัฒน์ โฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรี และ รมว.กลาโหม แสดงความห่วงใยประชาชน ช่วงวันหยุดยาว เนื่องในวันอาสาฬหบูชา และวันเข้าพรรษา ซึ่งเป็นวันหยุดต่อเนื่อง และตรงกับช่วงเวลาผ่อนปรนมาตรการระยะที่ 5 ที่ประชาชนตั้งใจใช้ช่วงเวลานี้เดินทางไปต่างจังหวัด เพื่อทำบุญและพักผ่อน จึงขอให้ทุกคนใช้ถนน ยานพาหนะขับขี่อย่างปลอดภัย ไม่ประมาท รวมทั้งการดูแลป้องกันการแพร่ระบาดของโควิด-19 ที่ถึงแม้ว่า ไทยจะไม่พบผู้ติดเชื้อในประเทศมานานกว่า 40 วัน ติดต่อกัน แต่อย่างไรก็ดี ขอให้ทุกคนไม่ประมาท การ์ดอย่าตก และดูแลป้องกันตนเอง สวมหน้ากาก ไม่อยู่ในที่แออัด เว้นระยะห่าง และหมั่นล้างมือทำความสะอาด ทั้งนี้ ขอให้ทุกคนได้ร่วมทำบุญในวันสำคัญทางศาสนา ได้บุญดั่งที่ตั้งใจ และร่วมทำนุบำรุงพระพุทธศาสนาให้ยั่งยืนสืบไปด้วยท่านนายกฯ ห่วงใยประชาชน เดินทางทำบุญช่วงวันหยุดยาว ขอให้ระมัดระวังเรื่องอุบัติเหตุ และขอป้องกันตนเองจากโควิด-19ทั้งนี้ นายกรัฐมนตรี ได้มอบคำขวัญ เนื่องในวันงดดื่มสุราแห่งชาติ ประจำปี 2563สุรา พาคิดน้อย ด้อยความปลอดภัยโดย ครม.ได้กำหนดให้ วันงดดื่มสุราแห่งชาติ ตรงกับวันเข้าพรรษาของทุกปี ซึ่งปีนี้ตรงกับวันที่ 6 กรกฎาคม 2563
โฆษกรัฐบาล เผย นายกฯ ห่วง ปชช.เดินทางขอให้ปลอดภัย เนื่องในวันงดดื่มสุราแห่งชาติ 6 ก.ค. 2563 พร้อมมอบคำขวัญ สุรา พาคิดน้อย ด้อยความปลอดภัย ย้ำอย่าลืม ป้องกันตัวเองจากโควิด-19 
โควิด-19,ไวรัสโคโรนา,วันงดดื่มสุราแห่งชาติ,วันเข้าพรรษา,ประยุทธ์ จันทร์โอชา,นฤมล ภิญโญสินวัฒน์,วันหยุดยาว,ข่าวทั่วไป